York

V dňoch 6. októbra až 12. októbra 2019 som vďaka vedeniu školy a vzdelávacej inštitúcii York Associates absolvovala kurz *„ Plynulosť prejavu v anglickom jazyku pre učiteľov“* .

Kurz bol financovaný z prostriedkov Európskej únie v rámci programu Erasmus +. Bol zameraný na zdokonalenie sa v anglickom jazyku pre potreby učiteľov angličtiny. Účastníkmi kurzu boli učitelia z rôznych krajín, čo nám umožnilo vymeniť si vedomosti súvisiace s témou vyučovania angličtiny ako cudzieho jazyka. Čo sa mi veľmi páčilo bol individuálny prístup lektorov, ktorí sa prispôsobili záujmom a požiadavkám účastníkov.

Príjemná, uvoľnená atmosféra, množstvo nových poznatkov a vedomostí a tiež podujatia organizované inštitúciou York Associates počas voľného času účastníkov kurzu, takto by som zhodnotila svoj týždňový pobyt v Yorku, v Anglicku.

Mgr. Petra Zelinová